
RADVILIŠKIO RAJONO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS SKLYPO (KADASTRO NR. 7157/0002:146), ESANČIO RADVILIŠKYJE, RADMĖS G. 5, NUOMOS TEISĖS ĮKEITIMO

2024 m. birželio 20 d. Nr. T-
Radviliškis

Vadovaudamasi Lietuvos Respublikos civilinio kodekso 4.204 straipsnio 1 dalimi, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 7 straipsnio 1 dalies 2 punktu, įgyvendindama Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 54 punktu, atsižvelgdama į uždarosios akcinės bendrovės „Rodailas“ 2024 m. gegužės 9 d. prašymą (registracijos DVS „Kontora“ Nr. G-3199 (8.21E), Radviliškio rajono savivaldybės taryba nusprendžia:
. Sutikti, kad uždaroji akcinė bendrovė „Rodailas“, įkeisdama nuosavybės teise valdomą pastatą, esantį 0,2313 ha ploto valstybinės žemės sklype (kadastro Nr. 7157/0002:146), adresu Radviliškis, Radmės g. 5 (toliau – Žemės sklypas), įkeistų Žemės sklypo nuomos teisę, įregistruotą Nekilnojamojo turto registre (registro Nr. 44/1313906) 2009 m. rugpjūčio 20 d. Valstybinės žemės nuomos sutarties Nr. N71/09-0039 pagrindu.
. Nustatyti, kad:
. sutikimas įkeisti Žemės sklypo nuomos teisę išduodamas, jeigu Žemės sklypo nuomos teisė įkeičiama tam pačiam kreditoriui, kuriam įkeičiami išnuomotame žemės sklype esantys statiniai;
. atsiradus aplinkybėms, numatytoms teisės aktuose, valstybinės žemės nuomos sutartis, kurios pagrindu įgytą nuomos teisę įkeisti duodamas šis sutikimas, bus pakeista arba nutraukta šalių susitarimu, o šalims nesusitarus – teismine tvarka; 
. šis sutikimas suteikiamas ne ilgesniam kaip 3 mėnesių terminui nuo jo išdavimo dienos.
. Įpareigoti Architektūros ir urbanistikos skyrių ne vėliau kaip per 3 darbo dienas nuo Tarybos sprendimo įsigaliojimo informuoti uždarąją akcinę bendrovę „Rodailas“ apie priimtą Tarybos sprendimą ir pateikti jo kopiją.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                        Kazimieras Račkauskis




RADVILIŠKIO RAJONO SAVIVALDYBĖS TARYBOS SPRENDIMO PROJEKTO 
„DĖL VALSTYBINĖS ŽEMĖS SKLYPO (KADASTRO NR. 7157/0002:146), ESANČIO RADVILIŠKYJE, RADMĖS G. 5, NUOMOS TEISĖS ĮKEITIMO“ 
AIŠKINAMASIS RAŠTAS

2024-05-31
Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projektas parengtas, gavus uždarosios akcinės bendrovės „Rodailas“ 2024 m. gegužės 9 d. prašymą „Dėl valstybinės žemės sklypo (jo dalies) nuomos teisės įkeitimo“. Sprendimo tikslas – gauti Radviliškio rajono savivaldybės tarybos pritarimą įkeisti 0,2313 ha ploto valstybinės žemės sklypo (kadastro Nr. 7157/0002:146), esančio Radviliškyje, Radmės g. 5, nuomos teisę, pastato savininkui įkeičiant valdomą pastatą.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausiasis specialistas Vytautas Urbonas.
.	Kaip šiuo metu yra reguliuojami sprendimo projekte aptarti teisiniai santykiai.
Valstybinės žemės nuomos įkeitimą reglamentuoja Kitos paskirties valstybinės žemės sklypų nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 54 punkte nurodyta, kad žemės nuomininkas įkeisti žemės sklypo (jo dalies) nuomos teisę gali tik gavęs valstybinės žemės nuomotojo sutikimą, kuris duodamas, kai įkeičiami išnuomotame žemės sklype esantys statiniai ar įrenginiai (jų dalys), ir valstybinės žemės sklypo nuomininkas tinkamai vykdo įsipareigojimus pagal nuomos sutartį. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Uždarosios akcinės bendrovės „Rodailas“ 2024 m. gegužės 9 d. prašymas.  
Valstybinės žemės nuomos sutartis Nr. N71/09-0039.



Architektūros ir urbanistikos skyriaus
vyriausiasis specialistas                                                                                              Vytautas Urbonas
